În noaptea de 04/05 mai a.c., polițiștii Poliției orașului Dărmănești, împreună cu cei din cadrul Serviciului Investigații Criminale Bacău au depistat în orașul Dărmănești, un localnic de 49 de ani, urmărit la nivel internațional.
Pe numele bărbatului, autoritățile judiciare din Italia au emis un mandat european de arestare în luna februarie a.c., acesta fiind cercetat pentru infracțiunea de evadare din arestul la domiciliu, faptă comisă pe teritoriul acestui stat.
Cel în cauză a fost prezentat Parchetului de pe lângă Curtea de Apel Bacău care a dispus reținerea acestuia pentru 24 de ore.
Bărbatul a fost introdus în Arestul I.P.J. Bacău, fiind demarate procedurile de predare către autoritățile italiene.